**Хөрмәтле һайлаусылар!**

Ағымдағы йылдың 17, 18, 19 сентябрь көндәрендә Рәсәй Федерацияһы Дәүләт Думаһы Федераль йыйылышы 8-се саҡырылыш депутаттарын һайлау өсөн тауыш биреүҙәр үтә. Өҫтәүенә ошо көндәрҙә үк, Ҡыпсаҡ ауыл биләмәһе Советының Ҡараташ бер мандатлы 2-се һайлау округы егерме һигеҙенсе саҡырылыш депутаты өҫтәмә һайлауҙары үтәсәк.

 Был һайлауҙарға әҙерлек эштәре менән территориаль һайлау комиссияһы үҙ эштәрен түбәндәге график буйынса дауам итә:

* эш көндәрендә иртәнге 9.00 сәғәттән алып киске 20.00 сәғәткә

тиклем, төшкө ял ваҡыты 13.00 сәғәттән 14.00 сәғәткә тиклем;

* ял һәм байрам көндәрендә сәғәт 10.00 көндөҙгө 14.00 сәғәткә тиклем;
* 17, 18 сентябрь көндәрендә иртәнге 7.00 сәғәттән алып киске 21.00

сәғәткә тиклем, 19 сентябрь көнөндә иртәнге 7.00 сәғәттән алып һайлау һөҙөмтәләре буйынса йомғаҡ яһалғанға тиклем.

Участка һайлау комиссияларының эш режимы 2021 йылдың 8

сентябренән алып 16 сентябренә тиклем

* эш көндәрендә 16.00 сәғәттән алып киске 20.00 сәғәткә тиклем;
* ял һәм байрам көндәрендә 10.00 сәғәттән көндөҙгө 14.00 сәғәткә

тиклем;

* 17, 18 сентябрь көндәрендә иртәнге 7.00 сәғәттән алып киске 21.00

сәғәткә тиклем, 19 сентябрь көнөндә иртәнге 7.00 сәғәттән алып участка һайлау комиссияларының һайлау һөҙөмтәләре буйынса протоколдарҙы территориаль һайлау комиссияһына тапшырғанға тиклем.

Һайлау көндәрендә үҙ һайлау участкаларында һайлай алмаған һайлаусылар (вахта эше, комнадировка, уҡыу, дауаланыу һәм башҡалар) өсөн

территориаль һайлау комиссияһы 2021 йылдың 13 сентябренә тиклем, ә участка һайлау комиссиялары 2021 йылдың 8 сентябренән 13 сентябрьгә тиклем ғаризалар ҡабул итә. Шулай уҡ ошондай ғаризаларҙы Дәүләт хеҙмәттәре берҙәм порталы аша («Шәхси кабинет» булыу мотлаҡ), йәки күп функциялы үҙәккә мөрәжәғәт итеп яҙырға була. Ошо ғариза менән һайлаусы үҙенең ваҡытлыса йәшәгән урынында һайлауҙарҙа ҡатнаша аласаҡ.

Ғариза яҙыу буйынса мәғлүмәттәрҙе түбәндәге телефондар аша алырға мөмкин:

Бөрйән районы муниципаль районы территориаль һайлау комиссияһы – 8(34755) 3-52-18, 3-52-29.

Башҡортостан Республикаһы Үҙәк һайлау комиссияһы «Ҡыҙыу линияһы» - 8 -800-347-54-54. Эш ваҡыты: 10.00 – 17.00 сәғ., ял һәм байрам көндәре 10.00 – 14.00 сәғ. Шылтыратыу бушлай.

Рәсәй Федерацияһы Үҙәк һайлау комиссияһы «Ҡыҙыу линияһы» - 8-800-222-11-83. Шылтыратыу бушлай.

Территориаль һайлау комиссияһы сайты: http://tik.burzyan.ru/

Территориаль һайлау комиссияһы